wickkiey/tamil-wikipedia-markdown huggingface dataset:
# சூரியகாந்த வியாசு


**சூரியகாந்த வியாசு** (*Suryakanta Vyas*)(23 பிப்ரவரி 1938 - 25 செப்டம்பர் 2024) என்பவர் பாசத்துடன் **ஜிஜி** என்று அழைக்கப்பட்டவர் இந்திய அரசியல்வாதியும் இராசத்தானில் உள்ள புஷ்கர்ண பிராமணச் சமூகத்தில் ஒரு நபராகவும் இருந்தார். இவர் இராசத்தான் சட்டமன்றத்தில் ஆறு முறை சட்டமன்ற உறுப்பினராகப் பதவி வகித்துள்ளார். 2008ஆம் ஆண்டு சூர்சாகர் சட்டமன்றத் தொகுதிக்கு மாறுவதற்கு முன்பு ஜோத்பூர் தொகுதியிலிருந்து மூன்று முறை போட்டியிட்டார்.  

## அரசியல் வாழ்க்கை
வியாசு இராசத்தான் சட்டமன்ற உறுப்பினராக ஆறு முறை பணியாற்றியுள்ளார். இவரது முதல் மூன்று பதவிக்காலத்தில், 1990, 1993 மற்றும் 1998ஆம் ஆண்டுகளில் ஜோத்பூர் சட்டமன்றத் தொகுதியிலிருந்து தேர்ந்தெடுக்கப்பட்டார். பின்னர் 2008, 2013 மற்றும் 2018 இராசத்தான் சட்டமன்றத் தேர்தல்களில் சூர்சாகர் சட்டமன்றத் தொகுதியில் போட்டியிட்டு வெற்றி பெற்றார்.  

## இறப்பு
வியாசு 25 செப்டம்பர் 2024 அன்று தனது 86 வயதில் இறந்தார்.  

## விருதுகள்
சமூகத்தின் வளர்ச்சிக்கான பங்களிப்புகளுக்காக வியாசு பலமுறை கௌரவிக்கப்பட்டார். ஜோத்பூர் தொகுதியிலும் இராசத்தான் சட்டமன்றத்திலும் மிகவும் பிரபலமான நபர்களில் ஒருவராக இவர் இருந்தார். தனது சொற்பொழிவுத் திறமைக்குப் பெயர் பெற்ற இவர், 2012ஆம் ஆண்டுக்கான சட்டமன்றத்தில் சிறந்த உறுப்பினராகவும் அங்கீகரிக்கப்பட்டார்.
# மீனாட்சி படேல்

**மீனாட்சி படேல்** (*Meenakshi Patel*) என்பவர் இந்தியாவில் குசராத்து மாநிலத்தினைச் சேர்ந்த ஓர் இந்திய அரசியல்வாதி ஆவார். இவர் அகமதாபாது நகரத்தின் 32வது மாநகரத் தந்தையாகவும், இந்திய மாநிலமான குசாராத்தில் பதவியை வகித்த 4வது பெண்மணியாகவும் 2013 ஏப்ரல் 30 முதல் 2015 திசம்பர் 14 வரை பணியாற்றினார். இவர் பாரதிய ஜனதா கட்சியைச் சேர்ந்தவர். இவர் 2013-இல் இந்தப் பதவிக்குத் தேர்ந்தெடுக்கப்பட்டார்.  

45 வயதான மீனாட்சி படேல், படேல் சமூகத்திலிருந்து மேயராக தேர்ந்தெடுக்கப்பட்ட முதல் பெண்மணி என்ற வரலாற்றைப் படைத்தார். ஜோத்பூர் மாநகராட்சியின் புதிய உறுப்பினர் - மீனாட்சி அல்லது 'மீனாபென்' என்று பிரபலமாக அறியப்படுபவர். 2013 ஏப்ரல் 30 ஆம் தேதி தனது பதவிக் காலத்தை முடித்த அசித் வோராவுக்குப் பதிலாக இவர் நியமிக்கப்பட்டதாகக் கூறப்படுகிறது.  

இதே கூட்டத்தில், அம்ராய்வாடி மாநகராட்சி உறுப்பினர் இரமேஷ் தேசாய் மாநகரத் துணைத்தந்தையாகத் தேர்ந்தெடுக்கப்பட்டார். மீனாட்சியின் முக்கிய சவாலும், அவரது முதல் முன்னுரிமையும் நகரத்தை பெரிதும் பாதிக்கும் போக்குவரத்து மேலாண்மை , தூய்மைப் பிரச்சினைகள் ஆகும்.  

"மக்களின் பிரச்சினைகளைத் தீர்ப்பதற்கும், அவர்களுக்குத் தண்ணீர், சாலை மற்றும் வடிகால் போன்ற அடிப்படை வசதிகளை வழங்குவதற்கும் முன்னுரிமை அளிக்கப்படும்" என்று 45 வயதான மாநகரத்தந்தை கூறினார்.
# அனுராதா சவான்


**அனுராதா அதுல் சவான்** (*Anuradha Chavan*)(பிறப்பு 1972) மகாராட்டிராவைச் சேர்ந்த ஓர் இந்திய அரசியல்வாதி ஆவார். பாரதிய ஜனதா கட்சியின் உறுப்பினராக புலம்பிரியிலிருந்து மகாராட்டிரச் சட்டமன்றத்திற்கு உறுப்பினராக நவம்பர் 2024 அன்று தேர்ந்தெடுக்கப்பட்டார்.  

## இளமை
மகாராட்டிர மாநிலம் சத்ரபதி சம்பாஜிநகர் மாவட்டம் பூலாம்பரியைச் சேர்ந்தவர் அனுராதா. இவர் புனே பிரிவில் பொதுப்பணித் துறை ஊழியரான அதுல் சவானை மணந்தார். இவர் 1995ஆம் ஆண்டு அவுரங்காபாத்தில் உள்ள டாக்டர் பாபாசாகேப் அம்பேத்கர் மராத்தாவாடா பல்கலைக்கழகத்தில் தனது இளநிலைப் பட்டப்படிப்பை முடித்தார்.
# தகானு சட்டமன்றத் தொகுதி


**தகானு சட்டமன்றத் தொகுதி (**Dahanu Assembly constituency) மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பால்கர் மாவட்டத்தில் உள்ளது. தகானு, பால்கர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| 1952 | சாம்ராவ் பாட்டீல் | இந்திய தேசிய காங்கிரசு |
| --- | --- | --- |
| ரட்கா பீமாரா |  |  |
| 1957 | சாம்ராவ் பாட்டீல் |  |
| சாந்து தாக்கேரியா |  |  |
| 1962 | சாம்ராவ் பாட்டீல் |  |
| 1967 | மகாதேவ் காது |  |
| 1972 |  |  |
| 1978 | சங்கர் சவான் | இந்தியப் பொதுவுடமைக் கட்சி (மார்க்சிஸ்ட்) |
| 1980 | மகாதேவ் காது | இந்திய தேசிய காங்கிரசு (இ) |
| 1985 | சங்கர் நாம் | இந்திய தேசிய காங்கிரசு |
| 1990 |  |  |
| 1995 |  |  |
| 1999 | கிருசுணா கோடா | தேசியவாத காங்கிரசு கட்சி |
| 2004 |  |  |
| 2009 | ராசாராம் ஓசாரே | இந்தியப் பொதுவுடமைக் கட்சி (மார்க்சிஸ்ட்) |
| 2014 | தனரே பாசுகல் சான்யா | பாரதிய ஜனதா கட்சி |
| 2019 | வினோத் பீவா நிகோலே | இந்தியப் பொதுவுடமைக் கட்சி (மார்க்சிஸ்ட்) |
| 2024 | } |  |

## தேர்தல் முடிவுகள்
### 2024
# மஞ்சு அகர்வால்


**மஞ்சு அகர்வால்** (*Manju Agrawal*)(பிறப்பு 1972) பீகாரைச் சேர்ந்த ஒரு இந்திய அரசியல்வாதி ஆவார். இவர் கயா மாவட்டத்தில் உள்ள செர்காட்டி சட்டமன்றத் தொகுதியின் சட்டமன்ற உறுப்பினர் ஆவார். இராச்டிரிய ஜனதா தளம் கட்சியைச் சேர்ந்தவர் மஞ்சு. மஞ்சு 2020 பீகார் சட்டமன்றத் தேர்தலில் செர்காட்டி சட்டமன்றத் தொகுதியில் போட்டியிட்டு வெற்றி பெற்றார்.  

## இளமை
அகர்வால் கயா மாவட்டத்தின் செர்காட்டியைச் சேர்ந்தவர். இவர் துன்டுன் பிரசாத் என்ற தொழிலதிபரை மணந்தார். புத்தகயையில் இவர் மேக்தாத் பல்கலைக்கழகத்தில் இளங்கலைச் சட்டப் படிப்பினை 2011-இல் முடித்துள்ளார்.  

## தொழில்
அகர்வால் 2020 பீகார் சட்டமன்றத் தேர்தலில் செர்காட்டி சட்டமன்றத் தொகுதியிலிருந்து இராச்டிரிய ஜனதா தளம்<nowiki/>கட்சி சார்பில் போட்டியிட்டு வெற்றி பெற்றார். இவர் தனது நெருங்கிய போட்டியாளரான ஐக்கிய ஜனதா தளம் கட்சியின் வினோத் பிரசாத் யாதவைவிட கூடுதலாக 16,690 வாக்குகள் பெற்று வெற்றி பெற்றார்.
# வினோத் பிரசாத் யாதவ்


**வினோத் பிரசாத் யாதவ்** (*Vinod Prasad Yadav*)(பிறப்பு: ஏப்ரல் 15, 1967) என்பவர் பீகார் மாநிலத்தினைச் சார்ந்த இந்திய அரசியல்வாதியும் மேனாள் சட்டமன்ற உறுப்பினரும் ஆவார். இவர் சேர்காட்டி சட்டமன்ற தொகுதியிலிருந்து பீகார் சட்டமன்றத்திற்கு 2010ஆம் ஆண்டு நடைபெற்ற தேர்தல் மூலம் பீகார் சட்டமன்ற உறுப்பினராக, ஐக்கிய ஜனதா தளம் கட்சியின் சார்பில் போட்டியிட்டுத் தேர்ந்தெடுக்கப்பட்டார்.
# மீனா குமாரி (பீகார்)



**மீனா குமாரி** (*Mina Kumari*)(பிறப்பு 5 ஏப்ரல் 1989)  

## இளமை
மதுபானி மாவட்டம் பாபுபர்கியை சேர்ந்தவர் குமாரி. இவர் அரசு ஆசிரியரான இராமன் குமாரை மணந்தார். பீகார் மாநிலம் தர்பங்காவில் உள்ள இலலித் நாராயண் மிதிலா பல்கலைக்கழகத்தில் 2019ஆம் ஆண்டு இந்தியில் முதுகலைப் பட்டப்படிப்பை முடித்தார்.  

## தொழில்
குமாரி, 2020 பீகார் சட்டமன்றத் தேர்தலில் ஐக்கிய ஜனதா தளம் கட்சியின் சார்பில் போட்டியிட்டு வெற்றி பெற்றார். இவர் 77,367 வாக்குகளைப் பெற்று, தனது நெருங்கிய போட்டியாளரான இராச்டிரிய ஜனதா தள வேட்பாளரான உமா காந்த் யாதவை விட 11,488 வாக்குகள் அதிகம் பெற்று வெற்றி பெற்றார்.
# பிரதிமா குமாரி தாசு


**பிரதிமா குமாரி தாசு** (*Pratima Kumari Das*)(பிறப்பு: செப்டம்பர் 13, 1975) என்பவர் பீகாரைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் வைசாலி மாவட்டத்தில் உள்ள ராஜாபாகர் சட்டமன்றத் தொகுதியின் சட்டமன்ற உறுப்பினராக உள்ளார். தாசு இந்திய தேசிய காங்கிரசு கட்சியைச் சேர்ந்தவர். இவர் 2020ஆம் நடைபெற்ற பீகார் சட்டமன்றத் தேர்தலில் காங்கிரசு கட்சி சார்பில் ராஜாபாகர் சட்டமன்றத் தொகுதியில் போட்டியிட்டு வெற்றி பெற்றார்.  

## இளமை
குமாரி பீகாரின் கும்காரைச் சேர்ந்தவர். இவர் பிரபு நாராயண் மற்றும் இராஜகுமாரி தேவி தம்பதியரின் மகளாகப் பிறந்தவர். இவர் பிரேந்திர குமாரை மணந்தார். இவர் ஒரு வழக்கறிஞர் ஆவார். குமாரி தனது இளநிலை அறிவியல் கல்வியினை பீகாரில் கயையில் உள்ள அம்பேத்கார் பல்கலைக்கழகத்திலும், மகத் பல்கலைக்கழகத்தில் இளங்கலைச் சட்டப் பட்டத்தினையும் பெற்றார்.  

## அரசியல்
குமாரி 2020 பீகார் சட்டமன்றத் தேர்தலில் இந்திய தேசிய காங்கிரசு கட்சியின் சார்பில் ராஜாபாகர் சட்டமன்றத் தொகுதியில் போட்டியிட்டு வெற்றி பெற்றார். இவர் 54,299 வாக்குகளைப் பெற்று, தனது நெருங்கிய போட்டியாளரான ஐக்கிய ஜனதா தளம் கட்சியின் மகேந்திர இராமை 1,796 வாக்குகள் வித்தியாசத்தில் தோற்கடித்தார்.
# கேரள சாகித்திய அகாடமி விருதுகள், 2023


**கேரள சாகித்திய அகாடமி விருதுகள், 2023** (*2023 Kerala Sahitya Akademi Awards*) என்பது 2023ஆம் ஆண்டு கேரள சாகித்திய அகாதமியால் வழங்கப்பட்ட விருதுகளாகும். இந்த விருதுகள் சூலை 25, 2024 அன்று அறிவிக்கப்பட்டன. இந்த விருது, 1958 முதல், மலையாள எழுத்தாளர்களுக்கு அவர்களின் சிறந்த இலக்கியத் தகுதிக்காக, கேரள சாகித்திய அகாதமியால் (கேரள இலக்கிய மன்றம்) ஆண்டுதோறும் வழங்கப்படுகிறது.  

## வெற்றியாளர்கள்
| கவிதை | கல்பட்டா நாராயணன் | *தேரஞ்செடுத கவிதைகள்* |
| --- | --- | --- |
| நாவல் | அரிதா சாவித்திரி | *ஜின்* |
| கதை | என். ராஜன் | *உதயா விளையாட்டு மற்றும் கலைக் கழகம்* |
| நாடகம் | கிரிஷ் பி.சி. | *ஈ பார் ஓடிபசு* |
| இலக்கிய விமர்சனம் | பி. பவித்ரன் | *பூபாதம் தலத்திருக்கும்போல்* |
| வாழ்க்கை வரலாறு/சுயசரிதை | கே. வேணு | *ஓரன்வேஷனதிண்டே கதா* |
| பயணக்கட்டுரை | நந்தினி மேனன் | *ஆம்சோ பஸ்தர்* |
| நகைச்சுவை | சுனீஷ் வாரநாத் | *வாரநாதன் கதகள்* |
| குழந்தைகள் இலக்கியம் | கிரேசி | *பெண்குட்டியும் கூட்டாரும்* |
| அறிவார்ந்த இலக்கியம் | பி. ராஜீவன் | *இந்தியாயே வீடுகள்* |
| மொழிபெயர்ப்பு | எம்.எம்.ஸ்ரீதரன் | *கதகாதிகே* |
| ஒட்டுமொத்த பங்களிப்புகள் | * கே. வி. குமரன்
* பிரேமா ஜெயக்குமார்
* பி. கே. கோபி
* பக்கலம் தாமோதரன்
* இராஜன் திருவோத் | } |
# கேரளச் சாகித்திய அகாதமி


**கேரளச் சாகித்திய அகாதமி** (*Kerala Sahitya Akademi*) அல்லது **மலையாள இலக்கிய கழகம்** என்பது மலையாள மொழியினையும் இலக்கியத்தையும் மேம்படுத்துவதற்காக நிறுவப்பட்ட ஒரு தன்னாட்சி அமைப்பாகும். இது இந்தியாவின் கேரளாவின் திருச்சூர் நகரில் அமைந்துள்ளது.  

## வரலாறு
கேரளச் சாகித்திய அகாதமி 1956 அக்டோபர் 15 அன்று திருவாங்கூரின் முன்னாள் மன்னர் சித்திர திருநாள் பலராம வர்மாவால் திருவனந்தபுரத்தில் துவக்கி வைக்கப்பட்டது. இது செப்டம்பர் 1957-இல் திருச்சூர் நகரத்தில் உள்ள தற்போதைய இடத்திற்கு மாற்றப்பட்டது. கேரள அரசு இந்த அகாதமிக்கு நிதியினையும் ஆரவையினையும் வழங்கினாலும், அகாதமியின் நிர்வாகம் அதன் சட்டத்திட்டத்தின்படி தன்னாட்சி பெற்றது. கவிதை, நாவல், கதை, நாடகம், இலக்கிய விமர்சனம், சுயசரிதை, பயணக் குறிப்பு, நகைச்சுவை, மொழிபெயர்ப்பு, குழந்தைகள் இலக்கியம் போன்றவற்றுக்கான வருடாந்திர இலக்கிய விருதுகள் மூலம் அகாதமி சிறந்த இலக்கியப் படைப்புகளை அங்கீகரிக்கிறது. இந்த அகாதமிக்கு மலையாள சிறுகதை எழுத்தாளர் வைசகான் தலைமை தாங்குகிறார். இவர் இதன் தலைவராகவும், கதீஜா மும்தாஜ் இதன் துணைத் தலைவராகவும், கே. பி. மோகனன் இதன் செயலாளராகவும் பணியாற்றி வருகிறார்.  

## கேரள சாகித்திய அகாதமி விருது
கேரளச் சாகித்திய அகாதமி 1958ஆம் ஆண்டு கேரள சாகித்திய அகாதமி விருதை நிறுவியது. இந்த விருது ஆண்டுதோறும் மலையாள எழுத்தாளர்களுக்கு அவர்களின் சிறந்த இலக்கியத் தகுதிக்கான புத்தகப் படைப்புகளுக்காக வழங்கப்படுகிறது. விருதுகள் பல்வேறு பிரிவுகளில் வழங்கப்படுகின்றன.  

## செயல்பாடுகள்
கேரளாவின் சிறந்த நூலகங்களில் ஒன்றை இந்த அகாதமியின் நூலகம் கொண்டுள்ளது. இது கேரளப் பல்கலைக்கழகங்களுக்கு அங்கீகரிக்கப்பட்ட முனைவர் பட்ட ஆராய்ச்சி மையமாகவும் செயல்படுகிறது. மக்களிடையே வாசிப்பு ஆர்வத்தை ஊக்குவிப்பதற்காக அகாதமி அவ்வப்போது புத்தகத் திருவிழாக்களையும் நடத்துகிறது. அகாதமியில் கடந்த கால எழுத்தாளர்களின் படத்தொகுப்பு உள்ளது. அகாதமி *சாகித்யலோகம்*, *சாகித்ய சக்ரவலம்* மற்றும் *மலையாள இலக்கிய ஆய்வு* (ஆங்கிலத்தில்) ஆகிய மூன்று ஆய்விதழ்களைத் தொடர்ந்து வெளியிடுகிறது. கேரளச் சாகித்திய அகாதமி விருதைத் தவிர, மலையாள இலக்கியத்தின் தந்தை துஞ்சத்து இராமானுசன் எழுத்தச்சனின் பெயரிடப்பட்ட புகழ்பெற்ற *எழுத்தச்சன் விருதினையும்* அகாதமி ஆண்டுதோறும் முக்கிய இலக்கியவாதிகளுக்கு வழங்குகிறது.
# அரசப்பன்பட்டி



**அரசப்பன்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய அரசப்பன்பட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 140.14 மீ. உயரத்தில், என்ற புவியியல் ஆள்கூறுகள் கொண்டு அரசப்பன்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அரசப்பன்பட்டி ஊரின் மொத்த மக்கள்தொகை 1,249 பேர் ஆகும். இதில் 621 பேர் ஆண்கள் மற்றும் 628 பேர் பெண்கள் ஆவர்.  
## அரசியல்
அரசப்பன்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# அனுசா சையத்


**அனுஷா சையத்** (*Anoosha Syed*) ஓர் பாக்கித்தானிய-கனடிய ஓவியரும் மற்றும் எழுத்தாளரும் ஆவார். கரமோ பிரௌனின் சித்த்திரப் புத்தகமான *ஐ ஆம் பெர்பெக்ட்லி டிசைன்* என்பதில் பணியாற்றினார். வஹீத் முராத் பிறந்தநாளில் கூகுளின் கேலிச்சித்திரத்திற்காக பாக்கித்தானின் நடிகரும் பின்னணிப் பாடகருமான வாகித் முராத்தின் ஓவியத்தை வரைந்தார்..  

## இளமை வாழ்க்கை
அனுசா சையத், தனது தந்தையின் வேலை காரணமாக தனது குழந்தை பருவத்தில் அடிக்கடி இடம் பெயர்ந்து சென்றார். சில நேரங்களில் சவுதி அரேபியா மற்றும் துபாயில் வசித்து வந்தார். மேலும் பாக்கித்தான் உயர்நிலைப் பள்ளியில் பயின்றார்.  

அனுசா,சுவிட்சர்லாந்தில் உள்ள ஒரு கல்லூரியில் பயின்றார். அங்கு *செருலியம் எகோல் டி* கலைப் பள்ளியில் ஓவியத்தில் இளங்கலை பட்டம் பெற்றார்.  

## தொழில் வாழ்க்கை
அனுசா சையத் இயங்குபடம் துறையில் சுமார் ஒரு தசாப்த காலமாக பணியாற்றினார்.  

2019 ஆம் ஆண்டில், கரமோ பிரௌனின் சித்திரப் புத்தகமான *ஐ ஆம் பெர்பெக்ட்லி டிசைன்* என்பதில் தனது மகனுடன் இணைந்து படங்களை வரைந்தார்.  

2022 ஆம் ஆண்டில், அனுசா சையத் ஒரு எழுத்தாளராக *தட்ஸ் நாட் மை நேம்* என்ற தனது முதல் புத்தகத்தை வெளியிட்டார்*.* மிர்ஹா என்ற இளம் பெண் தனது பெயரை எவ்வாறு உச்சரிப்பது என்பதை தனது வகுப்பு தோழர்களுக்குக் கற்பிக்கும் இந்த புத்தகம், பள்ளியில் தனது பெயரை தவறாக உச்சரிப்பதில் அனுசா சையத்தின் சொந்த அனுபவங்களிலிருந்து உத்வேகம் பெற்றது. 2023 ஆம் ஆண்டில், இந்த புத்தகம் *புளூ ஸ்ப்ரூஸ்* விருதுக்குப் பரிந்துரைக்கப்பட்டது. எழுத்தாளராக இவரது இரண்டாவது புத்தகம், *லாஸ்ட் ஸ்டிக்*, மார்ச் 2024 இல் வெளியிடப்பட்டது. இது 2025 *புளூ ஸ்ப்ரூஸ்* விருதுக்கான இறுதிப் போட்டிக்குச் சென்றது.  

*பிரிஜெட் பாராகர்*, மேரி பிளேர், *இசுடீவி லூயிஸ்*, *புரோவென்சன்ஸ்* மற்றும் *மிரோஸ்லாவ் சசெக்* ஆகிய கலைஞர்களை சையத் மேற்கோள் காட்டியுள்ளார்.  

## சொந்த வாழ்க்கை
2022 ஆம் ஆண்டு நிலவரப்படி, அனுசா சையத் தனது கணவர் மற்றும் அவரது பூனையுடன் கனடாவின் தொராண்டோவில் வசிக்கிறார்.
# மார்வி சர்மெட்


## ஆரம்பகால வாழ்க்கை மற்றும் கல்வி
மார்வி சர்மெட் பாக்கித்தானின் பஞ்சாபில் உள்ள சியால்கோட்டில் 11 ஜூன் 1970 அன்று பிறந்தார். இவரது தந்தைவழி குடும்பம் பாவல்பூரைச் சேர்ந்த விவசாயிக் குடும்பம். இவரது தந்தை சௌத்ரி அன்வர் உல் அக் 2003 வரை பஞ்சாப் மக்கள் தொடர்பு அலுவக்த்தின் இயக்குநராக இருந்தார். தனது குழந்தைப் பருவத்தில் பெண்களுக்கான போராட்டங்களில் தனது தாயுடன் சென்றார்.  

கற்பித்தல் மற்றும் பத்திரிகைத் தொழிலில் நுழைவதற்கு முன்பு மார்வி ஒரு அறிவியல் மாணவியாக இருந்தார். பாக்கித்தானில் மதச்சார்பற்ற அரசியல் மற்றும் சிறுபான்மை உரிமைகளுக்காக வாதிடுகிறார். இவர் மேம்பட்ட குடும்ப வன்முறைச் சட்டம் மற்றும் அரசாங்கத்தின் சமயச் சார்பின்மைக்காக வாதிடுகிறார்.  

1990 களில், தனது பத்திரிகை நடவடிக்கைகளுடன் தன்னார்வத் தொண்டு நிறுவன நடவடிக்கைகளிலும் ஈடுபடத் தொடங்கினார். பாக்கித்தான் மனித உரிமைகள் ஆணையத்தின் நிர்வாகக் குழுவில் உறுப்பினராக இருந்த இவர், அனைவருக்கும் பைட்ஸ் என்ற குழுவின் தலைவராகவும் பணியாற்றுகிறார். யூடியூபில் ஒளிபரப்பப்பட்ட மற்றொரு தொலைக்காட்சி விவாதத்தில், செர்மெட் மீண்டும் எல்ஜிபிடி உரிமைகளைப் பாதுகாப்பதற்காகப் பேசினார். இதனால் இவருக்கு கொலை மிரட்டல் மற்றும் பாலியல் வன்முறை ஆகிய இரண்டையும் எதிர் கொண்டார். இவரது வீடு மூன்று முறை வன்முறையாளர்களால் சூறையாடப்பட்டுள்ளது. கடவுச்சீட்டு மற்றும் ஆவணங்கள் களவாடப்பட்டன.  

## சொந்த வாழ்க்கை
மார்வி பத்திரிகையாளர் சிர்மெட் மன்சூரை மணந்தார்.
# அனிஸ் ஹாரூன்


**அனிஸ் ஹாரூன்** (*Anis Haroon*) பாக்கித்தானைச் சேர்ந்த பெண்கள் உரிமை ஆர்வலராவார். 2013 இல் சிந்து மாகாணத்தின் முன்னாள் இடைக்கால மாகாண அமைச்சராக இருந்தார். இவர் பெண்களின் நிலை குறித்த தேசிய ஆணையத்தின் தலைவராக உள்ளார். 2016 ஆம் ஆண்டில், இவரது சுயசரிதை வெளியிடப்பட்டது.
# விக்ரம்காட் சட்டமன்றத் தொகுதி


**விக்ரம்காட் சட்டமன்றத் தொகுதி** (Vikramgad Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுயானது பால்கர் மக்களவைத் தொகுதிக்கு உட்பட்டதாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2009 | சிந்தாமன் வனகா | பாரதிய ஜனதா கட்சி |  |
| 2014 | விசுணு சவாரா |  |  |
| 2019 | சுனில் சந்திரகாந்த் பூசாரா | தேசியவாத காங்கிரசு கட்சி |  |
| 2024 | போயே அரிச்சந்திர சாகரம் | பாரதிய ஜனதா கட்சி | } |
## தேர்தல் முடிவுகள்
### 2024
# ஆமூர், மதுரை



**ஆமூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய ஆமூர் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 145.46 மீ. உயரத்தில், என்ற புவியியல் ஆள்கூறுகள் கொண்டு ஆமூர் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஆமூர் ஊரின் மொத்த மக்கள்தொகை 1,138 பேர் ஆகும். இதில் 603 பேர் ஆண்கள் மற்றும் 535 பேர் பெண்கள் ஆவர்.  
## சமயம்
### இந்துக் கோயில்
ஐயம் பொழிலேசுவரர் கோயில் என்ற சிவன் கோயில் ஒன்று ஆமூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
ஆமூர் பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# செருகாடு விருது


**செருகாடு விருது** (*Cherukad Award*) என்பது மலையாள இலக்கியப் படைப்புகளுக்காக ஆண்டுதோறும் வழங்கப்படும் விருதாகும். இந்த விருது 1978ஆம் ஆண்டு இந்தியாவின் கேரளாவில் உள்ள பெரிந்தல்மண்ணையில் உள்ள செருகாடு சமாரக அறக்கட்டளையால் நிறுவப்பட்டது. இது மலையாள நாடக ஆசிரியரும், கவிஞரும், நாவலாசிரியரும் அரசியல் ஆர்வலருமான **செருகாடு கோவிந்த பிசாரோடியின்** நினைவாகப் பெயரிடப்பட்டது. இந்த விருது ₹25,000 ரொக்கத்தினையும் பாராட்டுப் பத்திரத்தையும் உள்ளடக்கியது.  

## விருது பெற்றவர்களின் பட்டியல்
| 1978 | கே. எசு. நம்பூதிரி | பத்தனம் |  |
| --- | --- | --- | --- |
| 1979 | ஏ. பி. காளைக்காடு | சங்கராந்தி |  |
| 1980 | கே. எம். ராகவ வாரியர் | உஷா சந்தியா |  |
| 1981 | ஏ. எசு. தேவதாசு | மார்க்சிய விமர்சனம் |  |
| 1982 | கே. தாயத் | கதை உறங்குன்னா வழிகளிலோடே |  |
| 1983 | சி. வி. ஶ்ரீராமன் | *வாதுதுகரா* |  |
| 1984 | பி. எம். தாஜ் | குடுக்க ஆதவ விசக்குன்னவண்டே வேதாந்தம் |  |
| 1985 | என். என். காக்காடு | கவிதா |  |
| 1986 | எம். கே. கங்காதரன் | கூடுவிட்டவர் கூட்டம் தேடியவர் |  |
| 1987 | அசோகன் சருவில் | சூர்யகாந்திகளுடே நகரம் |  |
| 1988 | கே. கே. கிருஷ்ணகுமார் | சாசுதிரம் ஜீவிதம் |  |
| 1989 | என். பிரபாகரன் | புலிஜன்மம் |  |
| 1990 | கே. சி. உமேசு பாபு | கவிதைகள் |  |
| 1991 | பி. வி. கே. பனயால் | தாழமுரகளுடே பாரம் |  |
| 1992 | வைசாகன் | நூலப்பழம் கடக்குன்னவர் |  |
| 1993 | மு. விஜயன் | குட்டபூ |  |
| 1994 | சதீசு கே. சதீசு | கருத்த பக்ஷியுடே பாட்டு |  |
| 1995 | பி. பி. இராமச்சந்திரன் | மிட்டாய்த்தெருவு |  |
| 1996 | டி. வி. கொச்சுபாவ | விருதாசுதானம் |  |
| 1997 | பிரபாகரன் பழசி | மேஜிக் மேன் |  |
| 1998 | என். சசிதரன்
இ. பி. இராஜகோபாலன் | கேலு |  |
| 1999 | எசு. இரமேசன் | கருத்த குறிப்புகள் |  |
| 2000 | சாரா ஜோசஃப் | அழாயுதே பெண்மக்கள் |  |
| 2001 | சந்தோசு ஏச்சிக்கானம் | ஒட்டவாத்தில் |  |
| 2002 | எம். எசு. குமார் | ஆனமீசா |  |
| 2003 | கே. சி. சிறீரீஜா | ஒருரோ காலத்திலும் |  |
| 2004 | அம்பிகாசுதன் மாங்காட் | மரக்காப்பிலே தெய்யங்கள் |  |
| 2005 | மணம்பூர் ராஜன் பாபு | கவிதாயுடே பேட்டகம் |  |
| 2006 | டி. பி. வேணுகோபாலன் | அனுநாசிகம் |  |
| 2007 | பி. கே. வாரியர் | சுமிருதிபர்வம் |  |
| 2008 | கே. சிறீகுமார் | ஒழிவுகாலம் |  |
| 2009 | பி. கங்காதரன் | ஒட்டுமொத்த பங்களிப்பு |  |
| 2010 | கதீஜா மும்தாஜ் | பார்சா |  |
| 2011 | என். கே. தேசம் | முத்ரா |  |
| 2012 | சுஸ்மேஷ் சந்திரோத் | பார் கோடு |  |
| 2013 | கே. பி. ஏ. சி. இலலிதா | கதா துதரும் |  |
| 2014 | யு. கே. குமரன் | தக்சன்குன்னு சுவரூபம் |  |
| 2015 | சி.வாசுதேவன் | ஒட்டுமொத்த பங்களிப்பு |  |
| 2016 | கரிவெள்ளூர் முரளி | ஈ பூமி ஆறுதேத் |  |
| 2017 | கே. பி. சங்கரன் | ஒட்டுமொத்த பங்களிப்பு |  |
| 2018 | ஓ. பி. சுரேசு | தாஜ்மஹால் |  |
| 2019 | எம். கே.மனோகரன் | அழகுகல்லுடே பிராணாயாமம் |  |
| 2020 | எம். பி. பரமேசுவரன் | காலகரணமில்லாத சுவப்னங்கள் |  |
| 2021 | சீலா தாமி | வள்ளி |  |
| 2022 | சுரேசு பாபு சிறீசுதா |  |  |
| 2023 | வினோத் கிருஷ்ணா | 9எம்எம் பெரெட்டா |  |
| 2024 | இந்திரன்ஸ் | இந்திரதனுசு | } |
# போய்சர் சட்டமன்றத் தொகுதி


**போய்சர் சட்டமன்றத் தொகுதி** (Boisar Assembly constituency) மேற்கு இந்தியாவின் மகாராட்டிர மாநில சட்டபபேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பால்கர் மாவட்டத்தில் அமைந்துள்ளது. போய்சர், பால்கர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2009 | விலாசு தாரே | பகுஜன் விகாஸ் அகாடி |  |
| 2014 |  |  |  |
| 2019 | ராசேசு ரகுநாத் பாட்டீல் |  |  |
| 2024 | விலாசு தாரே | சிவ சேனா | } |

## தேர்தல் முடிவுகள்
### 2024
# அம்பலகாரன்பட்டி



**அம்பலகாரன்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய அம்பலகாரன்பட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 151.22 மீ. உயரத்தில், என்ற புவியியல் ஆள்கூறுகள் கொண்டு அம்பலகாரன்பட்டி அமையப் பெற்றுள்ளது.  

## கல்வி
### கல்வி நிலையம்
அரசினர் பல்தொழில்நுட்பக் கல்லூரி ஒன்று அம்பலகாரன்பட்டி பகுதியில் இயங்கி வருகிறது.  
## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அம்பலகாரன்பட்டி ஊரின் மொத்த மக்கள்தொகை 7,895 பேர் ஆகும். இதில் 3,940 பேர் ஆண்கள் மற்றும் 3,955 பேர் பெண்கள் ஆவர்.  
## அரசியல்
அம்பலகாரன்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# நல்லசோபரா சட்டமன்றத் தொகுதி


**நலசோபரா சட்டமன்றத் தொகுதி** (Nalasopara Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பால்கர் மாவட்டத்தில் அமைந்துள்ளது. இது பால்கர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2009 | க்சிதிஜ் தாக்கூர் | பகுஜன் விகாஸ் அகாடி |  |
| 2014 |  |  |  |
| 2019 |  |  |  |
| 2024 | ராசன் நாயக் | பாரதிய ஜனதா கட்சி | } |
## தேர்தல் முடிவுகள்
### 2024
# வந்திதா தாரியால்



**வந்திதா தாரியால்** (*Vandita Dhariyal*) இந்தியாவின் குசராத்து மாநிலத்தைச் சேர்ந்த ஒரு நீச்சல் வீராங்கனையாவார். வண்ணத்துப் பூச்சி பாணி நீச்சல் போட்டிகளில் இவர் பங்கேற்கிறார்.  

## தொழில்
2009 ஆம் ஆண்டு உலக நீர்சார் விளையாட்டு வெற்றியாளர் போட்டிகளில் பல்வேறு நீச்சல் போட்டிகளிலும், 2009 ஆம் ஆண்டு ஆசிய உட்புற விளையாட்டுப் போட்டிகளில் குறுகிய கால நீச்சல் போட்டிகளிலும் வந்திதா தாரியால் பங்கேற்றார். 2010 ஆம் ஆண்டு தெற்காசிய விளையாட்டுப் போட்டிகளில் 100 மீட்டர் வண்ணத்துப் பூச்சி பாணி நீச்சல் போட்டியில் வெள்ளிப் பதக்கம் வென்றார்.  

2017 ஆம் ஆண்டு ஆகத்து மாதம் 21 ஆம் தேதியன்று வந்திதா தாரியால் 13 மணி நேரம் 10 நிமிடங்களில் ஆங்கிலக் கால்வாயை நீந்தி, குசராத்து மாநிலத்திலிருந்து ஆங்கிலக் கால்வாயை நீந்திய முதல் பெண்மணி என்ற பெருமையைப் பெற்றார்.  

## தனிப்பட்ட வாழ்க்கை
வந்திதா தாரியால் குசராத்து மாநிலம் அகமதாபாத்தைச் சேர்ந்தவர். இவருக்கு கமலேசு நானாவதி என்ற பயிற்சியாளர் நீச்சல் பயிற்சி அளித்தார். தில்லியில் உள்ள லேடி சிறீ ராம் மகளிர் கல்லூரியில் பட்டம் பெற்றார். தற்போது இலண்டன் பொருளாதாரப் பள்ளியில் உளவியலை முக்கிய பாடமாகக் கொண்டு மேற்படிப்பு பயின்று வருகிறார்.
# வசய் சட்டமன்றத் தொகுதி


**வசாய் சட்டமன்றத் தொகுதி (**Vasai Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது பால்கர் மாவட்டத்தில் அமைந்துள்ள ஆறு சட்டமன்றத் தொகுதிகளில் ஒன்றாகும்.பால்கர் மாவட்டத்தில் உள்ள தஹானு, விக்ரம்காட், பால்கர், போய்சர் மற்றும் நலசோபரா மன் வசய் ஆகிய ஆறு சட்டமன்றத் தொகுதிகம் பால்கர் மக்களவைத் தொகுதிக்கு உட்பட்டனவாகும்.  

எல்லை நிர்ணயத்திற்கு முன்பு, வசாய் சட்டமன்றத் தொகுதி மும்பை வடக்கு மக்களவைத் தொகுதியின் ஒரு பகுதியாக இருந்தது.  
## சட்டமன்ற உறுப்பினர்கள்
| 1952 | சதானந்த் வார்டி | சோசலிஸ்ட் கட்சி (இந்தியா) |  |
| --- | --- | --- | --- |
| 1957 | பிரஜா சோசலிச கட்சி |  |  |
| 1962 | அரி கோவிந்த்ராவ் வர்தக் | இந்திய தேசிய காங்கிரசு |  |
| 1967 |  |  |  |
| 1972 |  |  |  |
| 1978 | பண்டரிநாத் சௌத்ரி | ஜனதா கட்சி |  |
| 1980 | தாராபாய் வர்தக் | இந்திய தேசிய காங்கிரசு (இ) |  |
| 1985 | டொமினிக் கோன்சால்வ்சு | ஜனதா கட்சி |  |
| 1990 | இதேந்திர தாக்கூர் | இந்திய தேசிய காங்கிரசு |  |
| 1995 | சுயேச்சை |  |  |
| 1999 |  |  |  |
| 2004 |  |  |  |
| 2009 | விவேக் ரகுநாத் பண்டிட் |  |  |
| 2014 | இதேந்திர தாக்கூர் | பகுஜன் விகாஸ் அகாடி |  |
| 2019 |  |  |  |
| 2024 | சினேகா பண்டிட் | பாரதிய ஜனதா கட்சி | } |

## தேர்தல் முடிவுகள்
### 2024
# சாமுண்டி தேவ நாயகர்


**சாமுண்டி தேவ நாயகர்** என்பவர் புறப்பொருள் வெண்பாமாலைக்கு உரையெழுதிய உரையாசிரியர்களில் ஒருவராவார். இவர் மாகறல் என்னும் ஊரைச் சேர்ந்தவர். இவ்வூர், சயங்கொண்ட சோழ மண்டலத்து மேற்கானாட்டைச் சேர்ந்தது என்று கல்வெட்டொன்று கூறுவதாகச் செந்தமிழ்த் தொகுதி கூறுகின்றது.  

<blockquote>சயங்கொண்ட சோழமண்டலத்து மேற்கானாட்டு  
மாகறலூர் கிழார் சாமுண்டி தேவ நாயகர்  
</blockquote>  
<>செந்தமிழ்த் தொகுதி -1, (45-46)</>  

"கிழார்" என வருவதைக் கொண்டு இவர் வேளாண் குடியினர் எனக் கருதப்படுகிறது. இவரது காலம் பொ.ஆ.13 அல்லது பொ.ஆ.14-ம் நூற்றாண்டு எனக் குறிப்பிடப்படுகிறது.
# பங்கிம் விருது

**பங்கிம் விருது** எனும் பங்கிம் புரசுகார் (*Bankim Memorial Award*) என்பது வங்க மொழி புனைகதைகளுக்கான பங்களிப்புக்காக மேற்கு வங்காள அரசால் வழங்கப்படும் மிக உயர்ந்த விருது ஆகும். 19ஆம் நூற்றாண்டின் பிரபல வங்காள நாவலாசிரியரான பங்கிம் சந்திர சட்டர்ஜியின் நினைவாக இந்த விருது 1975ஆம் ஆண்டு நிறுவப்பட்டது. இது 2003ஆம் ஆண்டு தகவல், கலாச்சார விவகாரத் துறையின் கீழ் செயல்படும் பசுசிம்பங்கா பங்களா அகாதமியின் கீழ் கொண்டுவரப்பட்டது. இந்த விருதை மேற்கு வங்க முதல்வர் வழங்குகிறார்.  

## விருது பெற்றவர்கள்

- 1975 &#x2013; பிரபோத் சந்திர சென்
- 1982 &#x2013; கூர் கிஷோர் கோஷ்
- 1983 &#x2013; சுனில் கங்கோபாத்யாயா &#x2013; *சேய் சாமே* (புதினம், 2 தொகுதி)
- 1984 &#x2013;சுசில் ஜனா
- 1985 &#x2013; பிரபுல்லா ராய் &#x2013; *ஆகாஷர் நீச்சே மனுஷ்* (புதினம்)
- 1986 &#x2013; அமியா பூஷன் மஜும்தார் &#x2013; *இராஜ்நகர்* (புதினம்)
- 1987 &#x2013;அமலேந்து சக்ரவர்த்தி &#x2013; ஜபஜ்ஜிபன் (புதினம்)
- 1988 &#x2013; சசீந்திரநாத் பந்தோபாத்யாய்
- 1991 &#x2013; கமல் குமார் மஜும்தார் &#x2013; கல்பசமாக்ரா (முழுமையான கதைகள்) (மரணத்திற்குப் பின்)
- 1992 &#x2013; அபிஜித் சென் &#x2013; *ராகு சண்டலர் ஹர்ஹ்* (நாவல்)
- 1993 &#x2013; சங்கர் (மணி சங்கர் முகோபாத்யாய்) - கரேர் மத்தியே கர்
- 1994 &#x2013; சையத் முசுதபா சிராஜ் &#x2013; *அலீக் மனுசு* (நாவல்)
- 1995 &#x2013; மஞ்சுசு தாசுகுப்தா,
- 1996 &#x2013; நபருண் பட்டாச்சார்யா &#x2013; ஹார்பார்ட்(நாவல்) (2007-ல் நந்திகிராம் படுகொலைக்களுக்கு எதிர்ப்பு தெரிவித்து விருது திருப்பி வழங்கப்பட்டது)
- 1998 &#x2013; அதீன் பந்த்யோபாத்யாய &#x2013; துய் பாரத்பர்ஷா (நாவல்)
- ... ... . &#x2013; Bani Basu
- 2000 &#x2013; நாராயண் சன்யால் &#x2013; ரூபமஞ்சரி (3 தொகுதிகள்) (வரலாற்று நாவல்)
- 2001 &#x2013; சமீர் இரக்சித்-துக்கர் அக்யான் (புதினம்),
- 2001 &#x2013; அமர் மித்ரா &#x2013; *அசுவசரித்* (புதினம்)
- 2002 &#x2013; சித்த கோஷல் – நிர்பச்சிதா கல்போ தொகுதி. 2 (தேர்ந்தெடுக்கப்பட்ட கதைகள்)
- 2002 . &#x2013; தபன் பந்தோபாத்யாய் - நாடி, மதி, ஆரண்யா (3 தொகுதிகள்)
- 2004 &#x2013; பகீரத் மிசுரா - மிருகயா
- 2005 &#x2013; சாதன் சட்டோபாத்யாய்
- ... ... . &#x2013; நபேந்து கோசு &#x2013; சந்த் தேகெச்சிலோ (புதினம்)
- ... ... . &#x2013; சுவப்னமோய் சக்ரவர்த்தி &#x2013; *அபாந்திநகர்* (புதினம்)
- 2006 &#x2013; இராம்குமார் முகபாத்யாய்
- 2007 &#x2013; ஜரேஸ்வர் சட்டோபாத்யாய் - சோகிசு
- 2008 &#x2013; கின்னர் ராய் - மிருட்டுகுசும், நளினி பேரா
- 2010 &#x2013; அஃப்சர் அஹ்மத் - பிகாரினி ஓ சுந்தரி ரமோனி கிஸ்ஸா
- 2010 &#x2013; அனில் கோராய் &#x2013; *அனந்த திராகிமா* ( இரவீந்திரநாத் தாகூர்படைப்புகள் மற்றும் ஓவியங்களில் வண்ணங்களைப் பயன்படுத்துவது பற்றிய ஆய்வு)
- 2011 &#x2013; இரபிசங்கர் பால் &#x2013; *டோசக்நாமா* (புதினம்)
- 2012 &#x2013; கமல் சக்ரவர்த்தி
- 2014 &#x2013; இராமநாத் ராய்
- 2023 &#x2013; ஜெயந்தா டே (புதினம்- அன்னபூர்னா)
# அங்காடிமங்கலம்



**அங்காடிமங்கலம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய அங்காடிமங்கலம் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 133.72 மீ. உயரத்தில், என்ற புவியியல் ஆள்கூறுகள் கொண்டு அங்காடிமங்கலம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அங்காடிமங்கலம் ஊரின் மொத்த மக்கள்தொகை 2,855 பேர் ஆகும். இதில் 1,475 பேர் ஆண்கள் மற்றும் 1,380 பேர் பெண்கள் ஆவர்.  
## சமயம்
### இந்துக் கோயில்
அங்காடிமங்கலம் பகுதியில் விநாயகர் கோயில் ஒன்று அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
அங்காடிமங்கலம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# அரவிந்த் வேக்தா


**அரவிந்த் வேக்தா** (*Arvind Vegda*) இந்திய நாட்டின் குசராத்து மாநிலத்தினைச் சேர்ந்த குசராத்தி நாட்டுப்புற பாடகர் ஆவார். 2015 ஆம் ஆண்டில் ரியாலிட்டி தொலைக்காட்சி நிகழ்ச்சியான *பிக் பாசு 9* போட்டியில் போட்டியாளராக இருந்தார்.  

## ஆரம்பகால வாழ்க்கை
அரவிந்த் வேக்தா 1974 ஆம் ஆண்டு அக்டோபர் மாதம் 05 ஆம் தேதியன்று குசராத்து மாநிலத்தின் அகமதாபாத் மாவட்டத்தில் பிறந்தார். தனது பள்ளிக் கல்வியை வித்யாநகர் உயர்நிலைப் பள்ளியில் முடித்தார். நாடகத்தில் டிப்ளமோ பயின்றார். அதனால் வணிகத்தைத் தொடர முடியாமல் கைவிட்டார். நவ்குசராத் கல்லூரியில் பட்டம் பெற்றார். வேக்தா ஏர் கண்டிசனிங் நிறுவனத்தில் மார்க்கெட்டிங் முகவராக தனது வாழ்க்கையைத் தொடங்கினார். சந்தைப்படுத்துதலில் பன்னிரண்டு ஆண்டுகள் பணியாற்றிய பிறகு, இந்தியன் சொசைட்டி ஆப் ஹீட்டிங் அண்ட் ரெப்ரிஜிரேட்டிங் ஏர்-கண்டிசனிங் இன்சினியர்சு அகமதாபாத் பிரிவின் தலைவராக நியமிக்கப்பட்டார்.  

## தொழில் வாழ்க்கை
அரவிந்த் வேக்தாவுக்கு இசையில் முறையான பயிற்சி இல்லை. நரேந்திர ராவின் கீழ் ஆர்மோனியத்தைக் கற்றுக்கொள்ளத் தொடங்கியவர், 2002 ஆம் ஆண்டில் ஒரு இசைக்குழுவை உருவாக்கினார். அக்குழு நவராத்திரி அரங்குகளில் நிகழ்ச்சிகளை நடத்தத் தொடங்கியது. 2006 ஆம் ஆண்டில், மணிராசு பரோட்டின் திடீர் மரணத்தைத் தொடர்ந்து, அகமதாபாத்தில் உள்ள நவராத்திரி கர்பா பாட அழைக்கப்பட்டார். அங்கு தனது பாடலான "பாய் பாய்" பாடலை முதன்முறையாக நிகழ்த்தினார்..  

2011 ஆம் ஆண்டு வெளிவந்த *பாலா மோரி ராமா* என்ற இசை ஆல்பம் அரை மில்லியனுக்கும் அதிகமான பிரதிகள் விற்றுள்ளன. 2012 ஆம் ஆண்டு குசராத்து தேர்தல் பிரச்சாரத்திற்காக பாரதிய சனதா கட்சியில் இணைக்கப்பட்டார்.  

2016 ஆம் ஆண்டு வெளியான இந்தி திரைப்படமான பேன் திரைப்படத்தின் "சாப்ரோ பேன்" பாடலின் விளம்பர குசராத்தி பதிப்பை இவர் பாடினார்.  

## தொலைக்காட்சி
| 2015 | *பிக் பாசு 9* | போட்டியாளர் | வண்ணங்கள் தொலைக்காட்சி | முதல் நாள், வெளியேற்றப்பட்ட நாள் 20 |
| --- | --- | --- | --- | --- |
| 2025 | *சுதாச்சேடா* | குசராத்தி திரைப்படம் | } |  |
# சாலினி ராண்டேரியா

**சாலினி ராண்டேரியா** (*Shalini Randeria*) அமெரிக்காவில் பிறந்த இந்திய மானுடவியலாளர் ஆவார், இவர் ஐரோப்பிய காலனித்துவம் மற்றும் அதன் பின்விளைவுகளில் நிபுணத்துவம் பெற்றவர்.  

வியன்னாவில் வசிக்கும் செருமன் மொழி பேசும் பேராசிரியர் சாலினி ராண்டேரியா, சிறப்பான கல்விப் பதிவுகளைக் கொண்டுள்ளார். வியன்னாவில் உள்ள மனித அறிவியல் நிறுவனத்தின் தலைவராகவும், ஜெனீவாவில் உள்ள சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில் சமூக மானுடவியல் மற்றும் சமூகவியல் பேராசிரியராகவும், ஆல்பர்ட் இர்சுமேன் ஜனநாயக மையத்தின் இயக்குநராகவும் உள்ளார். ஐரோப்பிய மன்ற ஆல்பாக் வாரியத்திலும், வீன் அருங்காட்சியகத்தின் கல்வி ஆலோசனைக் குழுவிலும் பணியாற்றுகிறார். உலகமயமாக்கல், சட்டம், அரசு மற்றும் சமூக இயக்கங்களின் மானுடவியல் குறித்து ராண்டேரியா பரவலாக கட்டுரைகளைப் பிரசுரித்துள்ளார்.  

## கல்வி
1955 ஆம் ஆண்டில் வாசிங்டன், டி. சி.யில் பிறந்த இவர், மும்பை மற்றும் புது தில்லியில் வளர்ந்தார். சாலினி ராண்டேரியா தில்லி பல்கலைக்கழகம், ஆக்சுபோர்டு பல்கலைக்கழகம் மற்றும் எய்டெல்பெர்க் பல்கலைக்கழகம் ஆகிய பல்கலைக் கழகங்களின் முன்னாள் மாணவர் ஆவார், பெர்லின் சுதந்திரப் பல்கலைக்கழகத்தில் முனைவர் பட்டம் பெற்றார்.  

## தொழில்
சுவிட்சர்லாந்தின் ஜெனீவாவில் உள்ள சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில் மானுடவியல் மற்றும் சமூகவியல் பேராசிரியராக இவர் பதவி வகித்துள்ளார். மேலும் ஆத்திரியாவின் வியன்னா நகரத்தில் உள்ள மனித அறிவியல் நிறுவனத்தில் கல்லூரித் தலைவராக நியமிக்கப்பட்டிருந்தார். பட்டதாரி நிறுவனத்துடன் இணைந்த ஆராய்ச்சி மையமான சனநாயகத்திற்கான ஆல்பர்ட் இர்சுமேன் மையத்தின் இயக்குநராகவும் உள்ளார்.  

ஜனநாயகங்கள் குறித்த நிபுணராகக் கருதப்படும் இவர், சூரிச் பல்கலைக்கழகம், முனிச் பல்கலைக்கழகம் மற்றும் மத்திய ஐரோப்பிய பல்கலைக்கழகம் ஆகியவற்றில் பல்வேறு பதவிகளை வகித்துள்ளார், மேலும் டபிள்யூ. இசட். பி பெர்லின் சமூக அறிவியல் மையத்தில் வருகை பேராசிரியராக தொடர்ந்து உள்ளார்.  

2024 ஆம் ஆண்டு நவம்பர் மாதத்தில் சாலினி ராண்டேரியா தனது பதவிக்காலம் முடிவதற்குள் தலைவர் பதவியை விட்டு விலகல் செய்தார். இதற்காக கொடுக்கப்பட்ட உத்தியோகபூர்வ காரணம் ஆராய்ச்சியில் அதிக நேரம் செலவிடுவது என்பதாகுஜ்ம். இருப்பினும், ஊடக அறிக்கைகளின்படி, பல்கலைக்கழகத்திற்கு ஒரு வளாகத்தைக் கண்டுபிடிக்கத் தவறியது, நடந்து வரும் நிதி சிக்கல்கள் உள்ளிட்ட அவரது தலைமை குறித்து கடுமையான உள் விமர்சனங்களுக்குப் பிறகு அவர் வாரியத்தால் வெளியேற்றப்பட்டார். அகதிகளுக்கான விருது பெற்ற கல்வித் திட்டத்தை மூடுவது, இது பல்கலைக்கழகத்தில் ஒரு வருட போராட்டங்களுக்கு வழிவகுத்தது".
# மனிதநேய ஒளிப்படவியல்


**மனிதநேய ஒளிப்படவியல்** (*Humanist Photography*) அல்லது **மனிதநேயப் புகைப்படக் கலைப்பள்ளி** (*School of Humanist Photography*) என்பது ஒரு சமூக மாற்றத்திற்கான உணர்வின் அடிப்படையில் சமூக ஆவண நடைமுறையாக அறிவொளித் தத்துவ அமைப்பை வெளிப்படுத்துகிறது. இது இருபதாம் நூற்றாண்டின் நடுப்பகுதியில் ஐரோப்பாவில் தோன்றியது, குறிப்பாக பிரான்சுடன் மிகவும் வலுவாக தொடர்புடையது, அங்கு இரண்டு உலகப் போர்களின் எழுச்சிகள் தோன்றின, இருப்பினும் இது ஒரு உலகளாவிய இயக்கமாக இருந்தது.  

இது புகைப்பட இதழியலில் இருந்து வேறுபட்டிருந்தாலும், இதன் மூலம் ஒரு துணை வகை செய்தி அறிக்கையை உருவாக்குகிறது, ஏனெனில் இது செய்திக்குரிய நிகழ்வுகளை விட அன்றாட மனித அனுபவத்தின், பழக்கவழக்கங்கள் மற்றும் பழமையான பழக்கவழக்கங்களைக் காண்பதில் அதிக அக்கறை கொண்டுள்ளது. இருப்பினும் பயிற்சியாளர்கள் குறிப்பிட்ட நிலைமைகள் மற்றும் சமூக போக்குகளை வெளிப்படுத்துவதில், பெரும்பாலும், விழிப்புடன் இருக்கிறார்கள், ஆனால் பிரத்தியேகமாக அல்ல, கீழ்நிலை வகுப்புகள் அல்லது மோதல், பொருளாதார சிக்கல்கள் அல்லது தப்பெண்ணத்தால் பின்தங்கியவர்கள் மீது கவனம் செலுத்துகிறார்கள். ஆகவே மனிதநேய புகைப்படம் எடுத்தலின் ஊடாக "உலகளாவிய அடிப்படை மனித இயல்பின் கருத்தை உறுதிப்படுத்துகிறது". மனிதநேய ஒளிப்படக் கலையை சீன் கிளாட் கௌட்ராண்ட் இவ்வாறு விவரிக்கிறார்:  

1950 களில் ஐரோப்பாவில், குறிப்பாக பிரான்சில், தன்னை நிலைநிறுத்திக் கொள்ளத் தொடங்கிய மனிதகுலத்தின் துன்பங்களுக்கு அன்பான, மற்றும் தீவிரமான பதிலளிக்கக்கூடிய ஒரு பாடல் வரி போக்கு யாதெனில்... *புகைப்படக் கலைஞர்கள் பரசுபர உதவி மற்றும் இரக்கத்தின் உலகத்தைக் கனவு கண்டனர், இது ஒரு அன்பான பார்வையில் சிறப்பாகப் பொதிந்துள்ளது.*
# மலேசிய சிறப்பு குழுமப் பள்ளி


**மலேசிய சிறப்பு குழுமப் பள்ளி** (மலாய்: *Sekolah Kluster Kecemerlangan Malaysia*; ஆங்கிலம்: *Cluster School of Excellence*) என்பது மலேசியப் பள்ளிகளில் செயல்படுத்தப்படும் ஒரு கல்வித் தகுதித் திட்டம் ஆகும். இந்தத் தகுதி, உயர்ச் சாதனைகளைப் படைக்கும் மலேசியப் பள்ளிகளுக்கு வழங்கப்படுகிறது. அவ்வாறு தேர்வு செய்யப்படும் பள்ளிகள் சில சிறப்புச் சலுகைகளைப் பெறுகின்றன.  

இந்தத் திட்டம் 2006–2010 ஆண்டுகளுக்கான மலேசிய தேசிய கல்வித் திட்டத்தின் *(Malaysian National Education Blueprint)* ஒரு பகுதியாக, மலேசிய கல்வி அமைச்சினால் 2007-ஆம் ஆண்டில் தொடங்கப்பட்டது.  

2022-ஆம் ஆண்டு புள்ளிவிவரங்களின்படி மலேசியாவில், 10,230 அரசு பள்ளிகள் உள்ளன. அவற்றில் 35 பள்ளிகள் மட்டுமே சிறப்பு குழுமப் பள்ளிகளாகத் தேர்வு செய்யப்பட்டு உள்ள்ன. அவ்வாறு தேர்வு செய்யப்பட்ட பள்ளிகள் மற்ற பள்ளிகளுக்கு முன்மாதிரியான பள்ளிகளாகவும் திகழ்கின்றன.  

## பொது

சிறப்பு குழும முறைப் பள்ளி முறைமை என்பது ஒரு பள்ளியின் நிர்வாகத்தில் பரந்த தன்னிலை; அதாவது அதிகக் கட்டுப்பாட்டு இல்லாத நிர்வாக உரிமைகளை வழங்குகிறது.  

தேர்ந்தெடுக்கப்படும் பள்ளிகளுக்கு அல்லது சிறப்புத் தொகுப்புகளின் கீழ் வைக்கப்படும் பள்ளிகளுக்கு; கல்வி, விளையாட்டு மற்றும் கூடுதல் பாடத்திட்ட நடவடிக்கைகள் போன்ற குறிப்பிட்ட துறைகளின் மேம்பாட்டிற்கு, கூடுதல் நிதி ஒதுக்கீடுகள் செய்யப்படுகின்றன.  

## வரையறை

பள்ளிக்கல்வி மதிப்பீட்டுத் தேர்வு, பள்ளி நிர்வாகம்; மற்றும் மாணவர்களின் சாதனை போன்ற காரணிகளின் அடிப்படையில், சிறந்து விளங்கும் பள்ளிகளுக்கு வழங்கப்படும் ஒரு தகுதியே சிறப்பு குழுமப் பள்ளி தகுதி ஆகும்.  

மலேசியக் கல்வித் திட்டத்தின் அடிப்படையில், சிறந்து விளங்கும் கலாசாரத்தை வளர்ப்பது என்பது அந்தத் திட்டத்தின் ஆறு முக்கிய நோக்கங்களில் ஒன்றாக அறியப்படுகிறது. அந்த வகையில் சிறந்து விளங்கும் சிறப்பு குழுமப் பள்ளிகளை நிறுவுவதன் மூலம் அந்த நோக்கமும் செயல் படுத்தப்படுகிறது.  

### தேர்வு அளவுகோல்கள்

கல்வி, இணைப் பாடத்திட்டம் மற்றும் விளையாட்டு சாதனைகள் போன்ற துறைகளை அடிப்படையாகக் கொண்டு சிறப்பு குழுமப் பள்ளிகளுக்கான தேர்வு அளவுகோல்களும் உறுதிப் படுத்தப்படுகின்றன.  

அவ்வாறு தேர்வு செய்யப்படும் பள்ளிகள் மற்ற பள்ளிகளால் பின்பற்றக்கூடிய மாதிரிப் பள்ளிகளாகவும் செயல்படுகின்றன.
# இந்திய மாநிலப் பண்களின் பட்டியல்

இந்தியா ஆசியாவில் உள்ள ஒரு நாடு. இது மாநிலங்கள் மற்றும் ஒன்றியப் பிரதேசங்களைக் கொண்ட ஒரு ஒன்றியமாகும். இந்த மாநிலங்கள் மற்றும் ஒன்றியப் பிரதேசங்கள் பலவற்றில் அரசு விழாக்கள் மற்றும் பிற விழாக்களில் பயன்படுத்த மாநிலப் பாடல்களை ஏற்றுக்கொண்டுள்ளன. மற்ற மாநிலங்களில், பாடல்கள் முன்மொழியப்பட்டுள்ளன, அவை பாரம்பரியமாக அல்லது அதிகாரப்பூர்வமற்ற முறையில் பயன்பாட்டில் உள்ளன.  

## அதிகாரப்பூர்வ மாநிலப் பண்கள்
| ஆந்திரப் பிரதேசம் | மா தெலுகு தல்லி | *நம் தெலுங்கு தாய்* | தெலுங்கு | சங்கரம்பாடி சுந்தராச்சாரி | தங்குதுரி சூரியகுமாரி | 1975 |
| --- | --- | --- | --- | --- | --- | --- |
| அசாம் | ஓ முர் அபுனர் தேஷ் | *ஓ என் அன்பான தேசமே!* | அசாமிய மொழி | இலட்சுமிநாத் பாசுபரூவா | கமலா பிரசாத் அகர்வாலா | 2013 |
| பீகார் | மேரே பாரத் கே காந்தஹார் | *என் இந்தியாவின் மாலை* | இந்தி | சத்ய நாராயண் | ஹரிபிரசாத் சௌரசியா மற்றும்
சிவக்குமார் சர்மா | 2012 |
| சத்தீசுகர் | அர்பா பாயிரி கே தார் | *அர்பா மற்றும் பைரியின் ஓடைகள்* | சத்திசுகரி | நரேந்திர தேவ் வர்மா | 2019 |  |
| குசராத்து | ஜெய் ஜெய் கரவி குஜராத் | *பெருமைமிகு குஜராத்துக்கு வெற்றி!* | குஜராத்தி | நர்மதாஷங்கர் தேவ் | *தெரியவில்லை* | 2011 |
| கருநாடகம் | ஜய பாரத ஜனனிய தனுஜாதே | *இந்தியத் தாயின் மகளான கர்நாடகத் தாயே, உனக்கு வெற்றி!!* | கன்னடம் | குப்பால வெங்கடப்பா புட்டப்பா | மைசூர் அனந்தசாமி | 2004 |
| மத்தியப் பிரதேசம் | மேரா மத்தியப் பிரதேஷ் | *என் மத்தியப் பிரதேசம்* | இந்தி | மகேஷ் ஸ்ரீவஸ்தவா | 2010 |  |
| மகாராட்டிரம் | ஜெய் ஜெய் மகாராஷ்டிரா மஜா | *என் மகாராட்டிரத்துக்கு வெற்றி.!* | மராத்தி | ராஜா பாதே | ஸ்ரீனிவாஸ் காலே | 2023 |
| மணிப்பூர் | சனா லெய்பக் மணிப்பூர் | *மணிப்பூர், பொன் நிலம்* | மணிப்புரியம் | பச்சஸ்பதிமயும் ஜெயந்தகுமார் சர்மா | அரிபம் சியாம் சர்மா | 2021 |
| ஒடிசா | பந்தே உத்கலா ஜனனி | *அம்மா உத்கலா, நான் உன்னை வணங்குகிறேன்!* | ஒடியா | லட்சுமிகாந்த மொஹபத்ரா | பாலக்ருஷ்ண கோடு | 2020 |
| புதுச்சேரி | தமிழ்த்தாய் வாழ்த்து | *தமிழ்த்தாய் வாழ்த்து* | தமிழ் | பாரதிதாசன் | எல். கிருஷ்ணன் | 2007 |
| தமிழ்நாடு | தமிழ்த்தாய் வாழ்த்து | *தமிழ்த்தாய் வாழ்த்து* | தமிழ் | மனோன்மணியம் சுந்தரம் பிள்ளை | ம. சு. விசுவநாதன் | 2021 |
| தெலங்காணா | ஜெய ஜெய ஹே தெலங்காணா | *தெலங்காணா தாய்க்கு வெற்றி.!* | தெலுங்கு | அந்தே ஸ்ரீ | 2024 |  |
| உத்தராகண்டம் | உத்தரகாண்ட் தேவபூமி மாத்ரிபூமி | *உத்தரகண்ட், தெய்வங்களின் பூமி, ஓ தாய்நாடு.!* | இந்தி, கர்வாலி மற்றும் குமாவோனி | ஹேமந்த் பிஷ்ட் | நரேந்திர சிங் நேகி | 2016 |
| மேற்கு வங்காளம் | பங்களா மதி பங்களா ஜோல் | *வங்காள மண், வங்காள நீர்* | வங்காள மொழி | இரவீந்திரநாத் தாகூர் | 2023 | } |

## அதிகாரப்பூர்வமற்ற பாரம்பரிய மாநில பண்கள்
| அருணாசலப் பிரதேசம் | அருணாச்சல் ஹமாரா | *எங்கள் அருணாச்சலம்* | இந்தி | பூபேன் அசாரிகா | பூபேன் ஹசாரிகா |
| --- | --- | --- | --- | --- | --- |
| மிசோரம் | ரோ மின் ரல்சக் ஆங் சே | *எங்கள் ஆலோசகராக இருங்கள்* | மிசோ | ரோகுங்கா | ரோகுங்கா |
| சிக்கிம் | ஜஹான் பாக்சா டீஸ்டா ரங்கீத் | *டீஸ்டாவும் ரங்கீத்தும் பாயும் இடம்* | நேபாளி | சானு லாமா | துஷ்யந்த் லாமா |
| உத்தரப் பிரதேசம் | உத்தரப் பிரதேசம் சமேததா குட் கோ | *வரலாற்றின் பக்கங்களில் உத்தரப் பிரதேசம் தன்னை உள்ளடக்கியது* | இந்தி | *தெரியவில்லை* | *தெரியவில்லை* |

## முன்மொழியப்பட்ட மாநிலப் பண்கள்
கோவா, ஹரியானா, கேரளம், உத்தரப் பிரதேசம் ஆகிய மாநில அரசுகள் தற்போது அதிகாரப்பூர்வ மாநிலப் பண்களைத் தேர்ந்தெடுக்கும் பணியில் ஈடுபட்டுள்ளன.
# அனிதா தேவி (பீகார்)



**அனிதா தேவி** (*Anita Devi*)(பிறப்பு 1970) பீகாரைச் சேர்ந்த ஓர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் ரோத்தாஸ் மாவட்டத்தில் உள்ள நோக்கா சட்டமன்றத் தொகுதியிலிருந்து பீகார் சட்டமன்ற உறுப்பினராக உள்ளார். இராச்டிரிய ஜனதா தளக் கட்சியை அனிதா தேவி சட்டமன்றத்தில் பிரதிநிதித்துவப்படுத்துகிறார். 2020ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றி பெற்றார்.  

## இளமை
பீகார் மாநிலம், ரோத்தாஸ் மாவட்டத்தில் உள்ள நோகாவை சேர்ந்தவர் தேவி. இவர் 1991-இல் 12 ஆம் வகுப்பில் தேர்ச்சி பெற்றார். முன்னதாக, 2015ஆம் ஆண்டு நடைபெற்ற பீகார் சட்டமன்றத் தேர்தலில் பாரதிய ஜனதா கட்சியின் இராமேசுவர் பிரசாத்தை 22,998 வாக்குகள் வித்தியாசத்தில் தோற்கடித்து முதல் முறையாகச் சட்டமன்ற உறுப்பினர் ஆனார்.
# மனோரமா தேவி


**மனோரமா தேவி** (*Manorama Devi*) பீகாரைச் சேர்ந்த ஓர் இந்திய அரசியல்வாதி ஆவார். இவர் கயா-ஜகானாபாத் - அர்வால் சட்டமன்றத் தொகுதியிலிருந்து பீகார் சட்டமன்ற உறுப்பினராக இரண்டு முறை பணியாற்றினார். தற்பொழுது மூன்றாவது முறையாகச் சட்டமன்ற உறுப்பினராக உள்ளார்.  

## இளமை
தேவி பீகார் மாநிலம் கயாவில் பிறந்தார். . இவர் தனது இடைநிலைப் படிப்பை 1991-இல் முடித்தார். தேவி1997-இல் முதுகலை பட்டப்படிப்பையும், 1994-இல் முதுகலை பட்டப்படிப்பையும் போத்கயாவில் உள்ள மகத் பல்கலைக்கழகத்தில் முடித்தார். இவரது கணவர் பிந்தேசுவரி பிரசாத் யாதவ் சூலை 23, 2020 அன்று பாட்னாவில் உள்ள அனைத்திந்திய மருத்துவ அறிவியல் நிறுவன மருத்துவமனையில் மாரடைப்பால் இறந்தார்  

ஒரு குற்றத்திற்காக மே 2016-இல் இவரைக் காவல்துறையினர் கைது செய்தனர்.  

## தொழில்
தேவி 2003 முதல் 2009 வரை கயா-ஜெஹனாபாத் - அர்வால் சட்டமன்றத் தொகுதியின் உறுப்பினராகப் பீகார் சட்டமன்றத்தில் சுயேச்சையாகவும், 2015 முதல் 2021 வரை இரண்டாவது முறையாக ஐக்கிய ஜனதா தளம் சார்பாகவும் பணியாற்றினார். இவர் 2020 பீகார் சட்டமன்றத் தேர்தலில் கயா மாவட்டத்தில் உள்ள அத்ரி சட்டமன்றத் தொகுதியில் போட்டியிட்டார். ஆனால் ஐக்கிய ஜனதா தளம் கட்சி வேட்பாளராகப் போட்டியிட்டுத் தோல்வியடைந்தார். இவர் இராச்டிரிய ஜனதா தளம் கட்சியின் அஜய் குமார் யாதவிடம் 7,931 வாக்குகள் வித்தியாசத்தில் தோல்வியுற்றார்.  

2024ஆம் ஆண்டில், ஜஹானாபாத் மாவட்டத்தின் பெலகஞ்ச் சட்டமன்றத் தொகுதியில் நடைபெற்ற இடைத்தேர்தலில் ஐக்கிய ஜனதா தளம் வேட்பாளராக இவர் நிறுத்தப்பட்டார். இந்த இடத்தை முன்னர் சுரேந்திர பிரசாத் யாதவ் வகித்தார். இவர் மக்களவைக்குத் தேர்ந்தெடுக்கப்பட்டதால் நடைபெற்ற இடைத்தேர்தலில், இவர் இராச்டிரிய ஜனதா தளத் தலைவரும் சுரேந்திர பிரசாத் யாதவின் மகனுமான விசுவநாத் குமார் சிங்கிற்கு எதிராகப் போட்டியிட்டு 21391 வாக்குகள் வித்தியாசத்தில் வெற்றி பெற்றார்.
# எய்திங்கரைட்டு



**எய்திங்கரைட்டு** (*Haidingerite*) என்பது Ca(AsO<sub>3</sub>OH)·H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் ஆர்சனேட்டு வகை கனிமமாக இது வகைப்படுத்தப்படுகிறது. படிகங்களை சமப்படுத்த குறுகிய முப்பட்டகம் போல செஞ்சாய்சதுரப் படிக அமைப்பில் இது படிகமாகிறது. பொதுவாக படலங்களாக, திராட்சைக்கொத்து போன்ற அல்லது நாரிழைகொண்ட பூச்சுகளாகத் தோன்றுகிறது. எய்திங்கரைட்டு மென்மையானது. மோவின் கடினத்தன்மை அளவு கோலில் இதன் கடினத்தன்மை 2 முதல் 2.5 வரை என மதிப்பிடப்படுகிறது. எய்திங்கரைட்டின் ஒப்படர்த்தி 2.95 ஆகும். nα = 1.590, nβ = 1.602 மற்றும் nγ = 1.638 என்ற ஒளிவிலகல் குறியீடுகளைக் கொண்டுள்ளது.  

எய்திங்கரைட்டு முதலில் 1827 ஆம் ஆண்டு செக் குடியரசின் சாச்சிமோவில் கண்டுபிடிக்கப்பட்டது. ஆத்திரிய கனிமவியலாளர் வில்லெம் கார்ல் ரிட்டர் வான் எய்திங்கரை (1795–1871) கௌரவிக்கும் வகையில் இதற்கு எய்திங்கரைட்டு எனப் பெயரிடப்பட்டது. நெவாடாவின் கெட்செல் சுரங்கத்தில் பார்மகோலைட்டு கால்சியம் ஆர்சனேட்டு சேர்மத்தின் நீரிழப்பு விளைபொருளாகத் தோன்றுகிறது.
# ரேணு தேவி



**ரேணு தேவி** (*Renu Devi*)(பிறப்பு: நவம்பர் 1, 1959) ஓர் இந்திய அரசியல்வாதி ஆவார். இவர் பீகாரின் 7வது துணை முதல்வராக 2020 நவம்பர் 16 முதல் 2022 ஆகத்து 9 வரை பணியாற்றினார்.  

ரேணு தேவி 2020ஆம் ஆண்டில் பீகாரிலிருந்து இந்தியாவின் ஐந்தாவது பெண் துணை முதல்வரானார். பாரதிய ஜனதா கட்சியின் முன்னாள் தேசியத் துணைத் தலைவரான இவர், தற்போது பீகார் சட்டமன்ற உறுப்பினராகவும், தேசிய ஜனநாயகக் கூட்டணியின் முன்னாள் சட்டமன்றத் தலைவராகவும் உள்ளார்.  

## தனிப்பட்ட வாழ்க்கை
ரேணு தனது பெற்றோரின் மூன்று மகன்கள் மற்றும் ஐந்து மகள்களில் மூத்தவர் ஆவார். இவர் மிகவும் பின்தங்கிய வகுப்பு சமூகமான நோனியா இனக்குழுவினைச் சேர்ந்தவர். இவர் 1977-இல் பீகாரில் உள்ளபாபாசாகேப் பீம்ராவ் அம்பேத்கர் பல்கலைக்கழகத்தில் கல்வி பயின்றுள்ளார்.  

ரேணு 1973ஆம் ஆண்டு கொல்கத்தாவைச் சேர்ந்த துர்கா பிரசாத் என்ற காப்பீட்டு ஆய்வாளரை மணந்தார். இருப்பினும், திருமணமான ஏழு ஆண்டுகளுக்குள் இவரது கணவர் திடீரென இறந்ததால், இவர் தனது தாயின் சொந்த ஊரான பெட்டியாவுக்குத் திரும்பி, அதைத் தனது *கர்ம பூமியாகத்* தொடர வேண்டிய கட்டாயம் ஏற்பட்டது. இவருக்கு இரண்டு குழந்தைகள் இருந்தனர்.  

## அரசியல் வாழ்க்கை
ரேணு தேவியின் தாயார் சங்கப் பரிவார் அமைப்புடன் தொடர்புடையவர். இது இவரை மிகவும் பாதித்ததாகக் கூறப்படுகிறது. ரேணு தேவி, விசுவ இந்து பரிசத்தின் பெண்கள் பிரிவான துர்கா வாகினியின் இணைந்து செயல்பட்டார்.  

1981ஆம் ஆண்டு சமூக செயல்பாடு மூலம் தனது அரசியல் வாழ்க்கையைத் தொடங்கிய இவர், பின்னர் 1988ஆம் ஆண்டு பாஜக மகிளா மோர்ச்சா எனும் பாஜக மகளிர் பிரிவில் சேர்ந்தார். அடுத்த ஆண்டு, சம்பாரண் பிராந்தியத்தில் பிரிவின் தலைவராக இவருக்குப் பொறுப்பு வழங்கப்பட்டது. மேலும் இவர் 1993 மற்றும் 1996ஆம் ஆண்டுகளில் இரண்டு பதவிக்காலங்களுக்குப் பிரிவின் மாநிலத் தலைவராகத் தேர்ந்தெடுக்கப்பட்டார்.  

1995ஆம் ஆண்டு நவுதன் சட்டமன்றத் தொகுதியில் தனது முதல் தேர்தலில் போட்டியிட்டுத் தோல்வியடைந்தாலும், மேற்கு சம்பாரண் மாவட்டத்தின் மற்றொரு தொகுதியான பெட்டியாவிலிருந்து (2000–2015; 2020–தற்போது வரை) பீகார் சட்டமன்றத்திற்குத் தேர்ந்தெடுக்கப்பட்டார். 2015 தேர்தலில் மகாகட்பந்தன் வேட்பாளரிடம் தோல்வியடைந்தபோதிலும், அவரிடமிருந்து 2020-இல் மீண்டும் அந்த இடத்தை மீட்டெடுத்தார்.  

2005 மற்றும் 2009க்கு இடையில் பீகார் மாநில அரசில் விளையாட்டு, கலை மற்றும் கலாச்சார அமைச்சராகப் பணியாற்றினார். இவர் 2014 மற்றும் 2020க்கு இடையில் பாஜகவின் தேசியத் துணைத் தலைவராகவும் இருந்தார். மேலும் அமித் சாவால் கட்சியின் தேசிய செயற்குழு உறுப்பினராகப் பரிந்துரைக்கப்பட்டார்.
# சுந்தர் சிங்



**சுந்தர் சிங் (சிப்பாய்)** (*Sundar Singh (Soldier)*) சுபேதார் மேஜர் மற்றும் கௌரவ கேப்டன் சுந்தர் சிங் என்று அறியப்படுகிற இவர் 1929 ஆம் ஆண்டு பிப்ரவரி மாதம் 14 ஆம் தேதியன்று பிறந்தார். இந்தியாவின் 4 சம்மு & காசுமீர் துப்பாக்கி படையின் ஓர் இந்திய ராணுவ அதிகாரியாகப் பணியாற்றினார். இவருக்கு இந்தியாவின் மிக உயர்ந்த அமைதி கால இராணுவ விருதான அசோகச் சக்கர விருது வழங்கப்பட்டது. சம்மு & காசுமீரிலிருந்து இந்த விருதைப் பெற்ற முதல் நபர் என்ற சிறப்பும் இவருக்கு உண்டு.  

## ஆரம்பகால வாழ்க்கை
சுந்தர் சிங் 1929 ஆம் ஆண்டு பிப்ரவரி 14 ஆம் தேதி சம்மு & காசுமீரின் பூஞ்ச் ​​மாவட்டத்தில் உள்ள சௌக் அடன் கிராமத்தில் பிறந்தார். இவரது தந்தை கல்யாண் சிங் ஆவார்.  

## இராணுவ வாழ்க்கை
1947 ஆம் ஆண்டு பிப்ரவரி மாதத்தில் இவர் சம்மு & காசுமீர் காலாட்படையில் சேர்ந்தார். 4 சம்மு & காசுமீர் துப்பாக்கி படையில் பணியமர்த்தப்பட்டு சுபேதார் மேஜர் மற்றும் கௌரவ கேப்டன் பதவிகளில் இருந்து ஓய்வு பெற்றார். சிங் தனது பயிற்சியை முடித்த பிறகு, சம்மு & காசுமீர் மாநிலப் படையில் ஒரு சிப்பாயாக நியமிக்கப்பட்டார் 1957 ஆம் ஆண்டுக்குப் பிறகு அது சம்மு & காசுமீர் துப்பாக்கிப் படை ஆனது. 1952 ஆம் ஆண்டில், பாக்கித்தானில் இருந்து தனது குடும்ப உறுப்பினர்களை மீட்பதில் அவர் செய்த செயல்களுக்காக இவரது கட்டளை அதிகாரியால் பொறுப்பு லான்சு நாயக் என்ற பதவியைப் பெற்றார்.  

## இராணுவ நடவடிக்கை
1956 ஆம் ஆண்டு மார்ச் 18 அன்று, பெரோசுபூருக்கு அருகிலுள்ள குசைனிவாலாவில் சம்மு & காசுமீர் துப்பாக்கி படையில் இவர் பணியமர்த்தப்பட்டார். மார்ச் 18/19 இரவு, 4 சம்மு & காசுமீர் துப்பாக்கி படை, பாக்கித்தான் இராணுவத்தின் சில படை கூறுகளால் தாக்கப்பட்டது. இவரது பிரிவு எதிர்த்தாக்குதலுடன் பதிலளித்து அணையின் வலது பக்கத்திலிருந்து அவர்களை விரட்டியது. பின்னர் மற்ற விரோத சக்திகள் பேலாவில் உள்ள நிலைகளுக்கு நகர்ந்து, இலேசான இயந்திர துப்பாக்கிகளுடன் அணையின் இடது பக்கத்தை நோக்கி சுடத் தொடங்கின. இது அணையைத் தக்கவைத்துக்கொள்வதையும் அங்குள்ள துருப்புக்களைப் பாதுகாப்பதையும் இந்தியாவுக்கு கடினமாக்கியது.  

அந்த இடத்தை அழிக்க சுந்தர் சிங்கின் பெயர் பரிந்துரைக்கப்பட்டது. உத்தரவிடப்பட்டவுடன் சுந்தர் சிங் உடனடியாக ஒப்புக்கொண்டார். ஆறு கைக்குண்டுகளுடன், எதிரிகளின் துப்பாக்கிச் சூட்டுக்கு மத்தியில், அவர் நூற்று ஐம்பது மீட்டர் பாறைப் பகுதிக்கு ஊர்ந்து சென்றார். எதிரியின் இடத்திற்கு அருகில் இருந்தபோது, அவர் தனது முதல் கைக்குண்டை வீசினார். அது மூன்று எதிரிகளைக் கொன்று அவர்களின் துப்பாக்கிகளை அமைதிப்படுத்தியது. சுந்தர் சிங் இதை மூன்று முறை செய்தார். இது சம்மு & காசுமீர் துப்பாக்கி படை அணையின் வலது முனையைக் கைப்பற்ற அனுமதித்தது.  

## அசோகச் சக்கர விருது
சுந்தர் சிங் மிகுந்த மன உறுதியையும், உயர்ந்த பட்ச தைரியத்தையும் வெளிப்படுத்தி தனது சுயபாதுகாப்பை முற்றிலுமாக புறக்கணித்து எதிரிகளை வீழ்த்தினார். அவர் இல்லாமலிருந்தால் இலக்கை அடைந்திருக்க முடியாது. இந்த துணிச்சலான செயலுக்காக இவருக்கு 1956 ஆம் ஆண்டில் அசோகச் சக்கர விருது வழங்கப்பட்டது.  

## இறப்பு
சுந்தர் சிங் தனது சொந்த கிராமமான சௌக் அடனில் 2017 ஆம் ஆண்டு சனவரி மாதம் 23 அன்று இறந்தார். இவரது மரணத்திற்கு எந்த அதிகாரப்பூர்வ அங்கீகாரமும் கிடைக்கவில்லை.
# ஆசா காஜி எல்மி



**ஆசா காஜி எல்மி** (*Asha Haji Elmi*)(பிறப்பு 1962) என்பவர் சோமாலிய அரசியல்வாதியும் அமைதி ஆர்வலரும் ஆவார். ஆகத்து 2012 நிலவரப்படி, இவர் சோமாலியாவின் கூட்டாட்சி நாடாளுமன்றத்தின் முன்னாள் உறுப்பினர் ஆவார்.  

## பின்னணி
எல்மி 1962ஆம் ஆண்டு சோமாலியாவில் பிறந்தார். இவர் காபர் கிதிரின் சலீபன் துணை குலத்தைச் சேர்ந்தவர்.  

தனது உயர்நிலைப் பள்ளிக் கல்விக்காக, எல்மி சோமாலி தேசியப் பல்கலைக்கழகத்தில் பொருளாதாரத்தில் பட்டம் பெற்றார். இவர் அமெரிக்கச் சர்வதேசப் பல்கலைக்கழகத்தில் வணிக நிர்வாகத்தில் முதுகலைப் பட்டத்தையும் பெற்றுள்ளார்.  

எல்மி, சோமாலியாவின் முன்னாள் பிரதமரும், பிரபலத் தொழிலதிபருமான அப்தி பரா சிர்டன் சையத்தை மணந்தார்.  

## தொழில்

### அமைதி செயல்பாடு
2000களில், சோமாலிய அரசியலில் பெண்களின் பங்களிப்பை மேம்படுத்துவதற்காக எல்மி ஆறாவது குல பெண்கள் இயக்கத்தை உருவாக்கினார். பின்னர் இவர் ஆகத்து 29, 2004 அன்று இடைக்காலக் கூட்டாட்சி நாடாளுமன்றத்திற்குத் தேர்ந்தெடுக்கப்பட்டார். இப்பதவியில் இவர் 2009 வரை பணியாற்றினார்.  

எல்மி, 1992ஆம் ஆண்டு சோமாலிய உள்நாட்டுப் போரின் உச்சக்கட்டத்தில் உருவாக்கப்பட்ட சோமாலி பெண்களையும் குழந்தைகளையும் பாதுகாப்போம் அமைப்பின் நிறுவனர் ஆவார்.  

மேலும், சோமாலியாவிலும் பிற பகுதிகளிலும் பெண் உறுப்பு சிதைப்பிற்கு எதிரான இவரது செயல்பாட்டிற்காகப் பன்னாட்டு அளவில் அங்கீகரிக்கப்பட்டுள்ளார். உலகெங்கிலும் உள்ள கல்லூரிகள், பல்கலைக்கழகங்களுக்கு அடிக்கடி பயணம் செய்து, உள்ளூர் அரசியல் நிலைமைகள், பெண் உறுப்பு சிதைப்பின் விளைவுகள் குறித்து உரைகளை வழங்குகிறார்.  

### கூட்டாட்சி நாடாளுமன்றம்
ஆகத்து 2012-இல், எல்மி சோமாலியாவின் கூட்டாட்சி நாடாளுமன்றத்தில் உறுப்பினராகத் தேர்ந்தெடுக்கப்பட்டார். செப்டம்பர் 2009-இல், கிளிண்டன் பிரபஞ்ச குடிமகன் விருதிற்கு ஐந்து பரிந்துரைக்கப்பட்டு பரிசுபெற்றவர்களில் இவரும் ஒருவர்.